CELEX: E2013C0258
Language: el
Date: 2013-06-25 00:00:00
Title: Απόφαση της Εποπτεύουσας Αρχής της ΕΖΕΣ αριθ. 258A/13/COL, της 25ης Ιουνίου 2013 , με την οποία γίνεται δεκτή αίτηση παρέκκλισης βάσει του άρθρου 6 παράγραφος 2 στοιχείο α) της πράξης που αναφέρεται στο σημείο 13γ του κεφαλαίου Ι του παραρτήματος ΧΙΙΙ της συμφωνίας για τον Ευρωπαϊκό Οικονομικό Χώρο ( Οδηγία 2008/68/ΕΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008 , σχετικά με τις εσωτερικές μεταφορές επικίνδυνων εμπορευμάτων) ώστε να επιτραπεί η μεταφορά επικίνδυνων αποβλήτων όπως περιγράφεται στο άρθρο 12 του νορβηγικού κανονισμού περί χερσαίων μεταφορών επικίνδυνων εμπορευμάτων αριθ. 384 της 1ης Απριλίου 2009 (Forskrift om landtransport av farlig gods , «ο νορβηγικός κανονισμός» ), στον βαθμό που η μεταφορική εταιρεία έχει σύμβουλο ασφαλείας ADR και στον βαθμό που τα άτομα τα οποία διεκπεραιώνουν και μεταφέρουν επικίνδυνα απόβλητα παρακολουθούν ειδική κατάρτιση πριν λάβουν την έγκριση να το πράξουν

28.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 317/38
            
         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 258A/13/COL
   της 25ης Ιουνίου 2013
   με την οποία γίνεται δεκτή αίτηση παρέκκλισης βάσει του άρθρου 6 παράγραφος 2 στοιχείο α) της πράξης που αναφέρεται στο σημείο 13γ του κεφαλαίου Ι του παραρτήματος ΧΙΙΙ της συμφωνίας για τον Ευρωπαϊκό Οικονομικό Χώρο (Οδηγία 2008/68/ΕΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με τις εσωτερικές μεταφορές επικίνδυνων εμπορευμάτων) ώστε να επιτραπεί η μεταφορά επικίνδυνων αποβλήτων όπως περιγράφεται στο άρθρο 12 του νορβηγικού κανονισμού περί χερσαίων μεταφορών επικίνδυνων εμπορευμάτων αριθ. 384 της 1ης Απριλίου 2009(Forskrift om landtransport av farlig gods, «ο νορβηγικός κανονισμός»), στον βαθμό που η μεταφορική εταιρεία έχει σύμβουλο ασφαλείας ADR και στον βαθμό που τα άτομα τα οποία διεκπεραιώνουν και μεταφέρουν επικίνδυνα απόβλητα παρακολουθούν ειδική κατάρτιση πριν λάβουν την έγκριση να το πράξουν
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη την πράξη που αναφέρεται στο σημείο 13γ του κεφαλαίου Ι του παραρτήματος ΧΙΙΙ της συμφωνίας ΕΟΧ,
   
      Οδηγία 2008/68/ΕΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με τις εσωτερικές μεταφορές επικίνδυνων εμπορευμάτων (εφεξής η πράξη),
   όπως προσαρμόστηκε με το πρωτόκολλο 1 της συμφωνίας ΕΟΧ,
   Έχοντας υπόψη το άρθρο 9 της πράξης και τις αποφάσεις αριθ. 3/12/SC και 4/12/SC της μόνιμης επιτροπής,
   Έχοντας υπόψη την απόφαση αριθ. 88/13/COL της Εποπτεύουσας Αρχής της ΕΖΕΣ, της 27ης Φεβρουαρίου 2013, (αριθ. αναφ. 661691) σχετικά με την υποβολή στην επιτροπή Μεταφορών της ΕΖΕΣ σχέδιο μέτρων που πρέπει να λάβει η Εποπτεύουσα Αρχή της ΕΖΕΣ όσον αφορά την αίτηση της Νορβηγίας, και να εξουσιοδοτήσει το αρμόδιο Μέλος του Σώματος να εγκρίνει την τελική απόφαση εάν η επιτροπή μεταφορών της ΕΖΕΣ εγκρίνει ομόφωνα το σχέδιο απόφασης,
   Εκτιμώντας τα ακόλουθα:
   Η κυβέρνηση της Νορβηγίας, με επιστολή της 17ης Οκτωβρίου 2011 που απευθυνόταν στην Αρχή (αριθ. αναφ. 611939), ζήτησε τέσσερις παρεκκλίσεις, καθώς και την άδεια για ένα περιοριστικό μέτρο βάσει του άρθρου 6 παράγραφος 2 στοιχείο α) και του άρθρου 5 παράγραφος 2 της πράξης. Στην αίτηση διευκρινιζόταν ότι οι παρεκκλίσεις αποτελούσαν τρέχουσες διατάξεις της εθνικής έννομης τάξης όπως καθορίζεται στα άρθρα 12, 13, 16, 21 και 28 του νορβηγικού κανονισμού.
   Με ανακοίνωση της 24ης Αυγούστου 2012, η νορβηγική κυβέρνηση ενημέρωσε την Αρχή ότι είχε αφαιρέσει το άρθρο 21 του νορβηγικού κανονισμού (πυροτεχνικός εξοπλισμός έκτακτης ανάγκης) από την αίτηση παρεκκλίσεων.
   Σύμφωνα με το άρθρο 9 της οδηγίας 2008/68 και των αποφάσεων αριθ. 3/12/SC και 4/12/SC της μόνιμης επιτροπής, η Αρχή, στις 5 Οκτωβρίου 2012, υπέβαλε στην επιτροπή Μεταφορών της ΕΖΕΣ ένα πρώτο σχέδιο μέτρων που έπρεπε να ληφθούν (εφεξής «η επιτροπή» αριθ. αναφ. 648711 και 643174).
   Αυτά τα σχέδια μέτρων στηρίχτηκαν σε έκθεση εκτίμησης του κινδύνου της 14ης Ιουνίου 2012, όπως το είχε αναθέσει η Αρχή στην Det Norske Veritas (DNV) (αριθ. αναφ. 640432).
   Στις 8 Νοεμβρίου 2012, η επιτροπή συνήλθε και συζήτησε το πρώτο σχέδιο μέτρων (αριθ. αναφ. 652659, πρακτικά της συνεδρίασης).
   Με επιστολή της 26ης Νοεμβρίου 2012 (αριθ. αναφ. 654691), η νορβηγική κυβέρνηση αφαίρεσε τα άρθρα 13 (βυτιοφόρο όχημα αεροδρομίου), 16 (βαλβίδα ασφαλείας) και 28 (EX/II/III μονάδες μεταφοράς) από την αίτηση παρεκκλίσεων, ενώ διατήρησε την αίτησή της για παρέκκλιση όσον αφορά το άρθρο 12 (μεταφορά επικίνδυνων αποβλήτων).
   Κατά συνέπεια, η εναπομένουσα παρέκκλιση που ζητήθηκε δυνάμει του άρθρου 6 παράγραφος 2 στοιχείο α) της πράξης αφορά το άρθρο 12 του νορβηγικού κανονισμού που επιτρέπει τη μεταφορά επικίνδυνων αποβλήτων στη Νορβηγία. Η συγκεκριμένη διάταξη έχει ως εξής:
   
      «Άρθρο 12 - Μεταφορά επικίνδυνων αποβλήτων
      1.   Κατά τη μεταφορά επικίνδυνων εμπορευμάτων καθαρού βάρους μέχρι 500 χλγρ. ανά μονάδα μεταφοράς/σιδηροδρομικό βαγόνι, τα οποία έχουν ταξινομηθεί ως επικίνδυνα απόβλητα σύμφωνα με τους κανονισμούς για απόβλητα, ισχύουν μόνον οι απαιτήσεις ADR και RID για τη συσκευασία, τις δεξαμενές, τη σήμανση, τις μικτές συσκευασίες και τα έγγραφα μεταφοράς.
      2.   Κατά τη συλλογή υγρών αποβλήτων που παραδίδονται σε μπιτόνια, κουτιά, κλπ, μπορεί να χρησιμοποιείται εξωτερική συσκευασία όπως βαρέλια εγκεκριμένα από τα Ηνωμένα Έθνη, άκαμπτο IBC ή μεγάλη συσκευασία. Κατάλοιπα κόλλας, χρωμάτων, διαλύματα ρητίνης ή παρόμοιες ουσίες σε συσκευασίες μέχρι 10 λίτρων μπορούν να μεταφέρονται σε παλέτες με στεφάνια παλετών, εάν είναι κατάλληλα σφραγισμένες ώστε να αποφεύγεται η διαρροή.
      3.   Επικίνδυνα απόβλητα από νοικοκυριά μπορούν να μεταφέρονται σε ειδικά δοχεία με ασφαλισμένο κάλυμμα. Τα δοχεία αυτά μπορούν να φέρουν την ένδειξη «επικίνδυνα απόβλητα». Οι απαιτήσεις ADR/RID για τις μικτές συσκευασίες δεν είναι απαραίτητο να τηρούνται εφόσον έχουν ληφθεί κατάλληλα μέτρα για να αποτρέπονται επικίνδυνες αντιδράσεις.
      4.   Το έντυπο διασάφησης σύμφωνα με τους κανονισμούς για τα απόβλητα μπορεί να χρησιμοποιηθεί ως έγγραφο μεταφοράς.»
   
   Ως προς αυτό, το σχέδιο μέτρων που υποβλήθηκε στην επιτροπή στις 5 Οκτωβρίου 2012 έχει ως εξής:
   
      «Η αίτηση παρέκκλισης σε σχέση με το άρθρο 12 του νορβηγικού κανονισμού σχετικά με τη μεταφορά επικίνδυνων αποβλήτων θα πρέπει να γίνει αποδεκτή στον βαθμό που η μεταφορική εταιρεία έχει σύμβουλο ασφαλείας ADR, και στην περίπτωση που οι οδηγοί έχουν επεκταθείσα άδεια οδήγησης, κατηγορίας Γ ή Δ. Ως προς τα υπόλοιπα, θα πρέπει να απορριφθεί.»
   
   Στην επιστολή της της 26ης Νοεμβρίου 2012, η νορβηγική κυβέρνηση ανέφερε τα εξής:
   
      «Άρθρο 12 Μεταφορά επικίνδυνων αποβλήτων
      Η νορβηγική κυβέρνηση διατηρεί την αίτησή της προς την Αρχή για εθνική παρέκκλιση σε σχέση με το παρόν άρθρο, με ορισμένες προσαρμογές.
      Η Νορβηγία θέλει να τονίσει ότι οι άδειες οδήγησης που έχουν επεκταθεί για οδηγούς οχημάτων (κατηγορία Γ ή Δ) δεν είναι ενδεδειγμένες για την ασφάλεια της μεταφοράς επικίνδυνων εμπορευμάτων.
      Η παρέκκλιση θα αφορά μόνο την ADR. Οι εταιρείες θα πρέπει εξάλλου να διαθέτουν σύμβουλο ασφαλείας ADR/RID. Τα άτομα που χειρίζονται και μεταφέρουν επικίνδυνα απόβλητα πρέπει να παρακολουθήσουν ειδική κατάρτιση πριν λάβουν έγκριση ως προς αυτό.»
   
   Μετά την αίτηση που υπέβαλε η Αρχή, η νορβηγική κυβέρνηση προέβη στις ακόλουθες διευκρινίσεις με ηλεκτρονικό μήνυμα, στις 13 Δεκεμβρίου 2012 (αριθ. αναφ. 656664) όσον αφορά τις τροποποιήσεις που πρότεινε:
   «Αυτή η εναλλακτική πρόταση, όσον αφορά τις απαιτήσεις κατάρτισης, θα περιοριστεί στις οδικές μεταφορές μόνο και προϋποθέτει ότι οι οδηγοί οχημάτων που μεταφέρουν επικίνδυνα εμπορεύματα θα παρακολουθήσουν μαθήματα κατάρτισης στους ακόλουθους τομείς:
   
               —
            
            
               γενικές απαιτήσεις που διέπουν τη μεταφορά επικίνδυνων αποβλήτων
            
         
               —
            
            
               κυριότερα είδη κινδύνων, ιδίως από την πλευρά της σήμανσης και της επίθεσης ετικέτας
            
         
               —
            
            
               μέτρα πρόληψης και ασφαλείας κατάλληλα για τους διάφορους τύπους κινδύνων
            
         
               —
            
            
               φόρτωση, εκφόρτωση και μεταφορά επικίνδυνων αποβλήτων με ασφαλή τρόπο
            
         
               —
            
            
               σκοπός και λειτουργία του τεχνικού εξοπλισμού των οχημάτων
            
         
               —
            
            
               βασικές πληροφορίες για την ελαχιστοποίηση του ενδεχομένου να συμβεί κάποιο περιστατικό
            
         
               —
            
            
               διαδικασίες για την αντίδραση σε καταστάσεις εκτάκτου ανάγκης, περιλαμβανομένων των μέτρων που μπορούν να αποδειχθούν
               αναγκαία για τη δική τους ασφάλεια και για την ασφάλεια του κοινού και του περιβάλλοντος σε περίπτωσης ατυχήματος
            
         
               —
            
            
               ευαισθητοποίηση σε θέματα ασφάλειας
            
         Ο εργοδότης διατηρεί αρχείο με τα μαθήματα κατάρτισης που παρακολούθησε ο οδηγός το οποίο θέτει στη διάθεση του οδηγού ή της αρμόδιας αρχής, κατόπιν αιτήσεως.
   Η ακριβής διατύπωση της αναθεωρημένης παραγράφου 12 δεν έχει ακόμη ολοκληρωθεί, αλλά η πρόταση περιλαμβάνει την ουσία του αναθεωρημένου κανονισμού.»
   Στις 16 Ιανουαρίου 2013 (αριθ. αναφ. 659861), η DNV δήλωσε ότι, κατά την άποψή της, τα μέτρα που πρότεινε η νορβηγική κυβέρνηση σχετικά με την ειδική κατάρτιση των οδηγών είναι πιο ενδεδειγμένα από ό,τι η αρχική πρόταση της DNV για άδειες οδήγησης κατηγορίας Γ ή Δ.
   Στις 18 Ιανουαρίου 2013 και την 1η Φεβρουαρίου 2013 (αριθ. αναφ. 659983 και 661423), η νορβηγική κυβέρνηση τροποποίησε περαιτέρω την πρότασή της για τις απαιτήσεις κατάρτισης ως εξής:
   
      «κανονισμοί που διέπουν τη μεταφορά επικίνδυνων εμπορευμάτων μέσα σε oδικές σήραγγες και τα κατάλληλα μέτρα περιορισμού και οι αντιδράσεις σε καταστάσεις εκτάκτου ανάγκης γι’ αυτό το είδος μεταφορών.»
   
   
      «Η διάρκεια της κατάρτισης θα είναι τουλάχιστον 6 διδακτικές μονάδες. Ο εργοδότης διατηρεί αρχείο με τα μαθήματα κατάρτισης που παρακολούθησε ο οδηγός το οποίο θέτει στη διάθεση του οδηγού ή της αρμόδιας αρχής, κατόπιν αιτήσεως.»
   
   Στις 27 Φεβρουαρίου 2013, η Αρχή αποφάσισε να υποβάλει στην επιτροπή τροποποιημένο σχέδιο των μέτρων που πρέπει να λάβει η Αρχή όσον αφορά την εναπομένουσα αίτηση παρέκκλισης της Νορβηγίας βάσει του άρθρου 6 παράγραφος 2 στοιχείο α) της πράξης σχετικά με τη μεταφορά επικίνδυνων αποβλήτων (απόφαση αριθ. 88/13/COL) και να εξουσιοδοτήσει το αρμόδιο Μέλος του Σώματος να εγκρίνει την τελική απόφαση εάν η επιτροπή εγκρίνει ομόφωνα το σχέδιο μέτρων.
   Με ηλεκτρονικά μηνύματα της 1ης και 13ης Μαρτίου 2013, αντίστοιχα, τα μέλη της επιτροπής μεταφορών της ΕΖΕΣ ενέκριναν ομόφωνα αυτό το σχέδιο μέτρων (αριθ. αναφ. 666005, 665893 και 664435).
   Κατά συνέπεια, η Αρχή μπορεί να εγκρίνει την εναπομένουσα αίτηση παρέκκλισης της Νορβηγίας βάσει του άρθρου 6 παράγραφος 2 στοιχείο α) της πράξης.
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η αίτηση παρέκκλισης, δυνάμει του άρθρου 12 του νορβηγικού κανονισμού σχετικά με τη μεταφορά επικίνδυνων αποβλήτων, βάσει του άρθρου 6 παράγραφος 2 στοιχείο α) της πράξης η οποία αναφέρει ότι «υπό την προϋπόθεση ότι δεν υπονομεύεται η ασφάλεια, τα κράτη μέλη δύνανται να ζητήσουν παρεκκλίσεις από το παράρτημα Ι, τμήμα Ι.1…», δηλαδή το παράρτημα που περιλαμβάνει την Ευρωπαϊκή Συμφωνία για τις διεθνείς οδικές μεταφορές επικινδύνων εμπορευμάτων (η συμφωνία ADR), θα πρέπει να γίνει αποδεκτή στον βαθμό που η μεταφορική εταιρεία έχει σύμβουλο ασφαλείας ADR, και στον βαθμό που τα άτομα τα οποία χειρίζονται και μεταφέρουν επικίνδυνα απόβλητα παρακολουθούν ειδική κατάρτιση πριν τους εγκριθεί να το πράξουν. (1)
   
   Οδηγοί οχημάτων που μεταφέρουν επικίνδυνα απόβλητα παρακολουθούν μαθήματα κατάρτισης στους εξής τομείς:
   
               —
            
            
               γενικές απαιτήσεις που διέπουν τη μεταφορά επικίνδυνων αποβλήτων
            
         
               —
            
            
               κυριότερα είδη κινδύνων, ιδίως από την πλευρά της σήμανσης και της επίθεσης ετικέτας
            
         
               —
            
            
               μέτρα πρόληψης και ασφαλείας κατάλληλα για τους διάφορους τύπους κινδύνων
            
         
               —
            
            
               φόρτωση, εκφόρτωση και μεταφορά επικίνδυνων αποβλήτων με ασφαλή τρόπο
            
         
               —
            
            
               σκοπός και μέθοδος λειτουργίας του τεχνικού εξοπλισμού των οχημάτων
            
         
               —
            
            
               βασικές πληροφορίες για την ελαχιστοποίηση του ενδεχομένου να συμβεί κάποιο περιστατικό
            
         
               —
            
            
               διαδικασίες για την αντίδραση σε καταστάσεις εκτάκτου ανάγκης, περιλαμβανομένων των μέτρων που μπορούν να αποδειχθούν αναγκαία για τη δική τους ασφάλεια και για την ασφάλεια του κοινού και του περιβάλλοντος σε περίπτωσης ατυχήματος
            
         
               —
            
            
               κανονισμοί που διέπουν τη μεταφορά επικίνδυνων εμπορευμάτων μέσα σε oδικές σήραγγες και τα κατάλληλα μέτρα περιορισμού και οι αντιδράσεις σε καταστάσεις εκτάκτου ανάγκης γι’ αυτό το είδος μεταφορών
            
         
               —
            
            
               ευαισθητοποίηση σε θέματα ασφάλειας
            
         Η διάρκεια της κατάρτισης θα είναι τουλάχιστον 6 διδακτικές μονάδες. Ο εργοδότης διατηρεί αρχείο με τα μαθήματα κατάρτισης που παρακολούθησε ο οδηγός το οποίο θέτει στη διάθεση του οδηγού ή της αρμόδιας αρχής, κατόπιν αιτήσεως.
   Άρθρο 2
   Η παρέκκλιση που καθορίζεται στο άρθρο 1 της παρούσας απόφασης λήγει στις 26 Σεπτεμβρίου 2015.
   Άρθρο 3
   Η παρέκκλιση που καθορίζεται στο άρθρο 1 της παρούσας απόφασης δημοσιεύεται στο τμήμα για τον ΕΟΧ της Επίσημης Εφημερίδας της Ευρωπαϊκής Ένωσης και στο συμπλήρωμα για τον ΕΟΧ σύμφωνα με το σημείο 6 του πρωτοκόλλου 1 της συμφωνίας ΕΟΧ.
   Άρθρο 4
   Η παρούσα απόφαση απευθύνεται στο Βασίλειο της Νορβηγίας και αρχίζει να ισχύει από την ημέρα της κοινοποίησης προς το εν λόγω κράτος.
   Άρθρο 5
   Το αυθεντικό κείμενο της παρούσας απόφασης είναι στην αγγλική γλώσσα.
   
      Βρυξέλλες, 25 Ιουνίου 2013.
      
         
            Για την Εποπτεύουσα Αρχή της ΕΖΕΣ
         
         Sverrir Haukur GUNNLAUGSSON
         
            Μέλος του Σώματος
         
         Xavier LEWIS
         
            Διευθυντής
         
      
   
   
      (1)  Το άρθρο 12 δεν εφαρμόζεται στις οδικές μεταφορές.